open-index/open-wikipedia-markdown huggingface dataset:
Достигнување (видеоигри)

мини|Пример за известување што играчот може да го добие за завршување на достигнување — „Достигнувањето е отклучено! Ја завршивте обуката“.
**Достигнување** () — незадолжителна задача во видеоигрите поврзана со напредок, стил на игра, пронаоѓање тајни, колекционерски предмети, итн. Понекогаш добивањето достигнувања дава пристап до нови материјали, на пример, бонусни карти, цртежи, маски (скинови) на ликови.

## Историја на достигнувањата
Првите системи за достигнувања биле измислени во зората на компјутерските игри. Така, Activision ги наградувал играчите со значки за одредени игри уште во 1980-тите. За да се добиело таква значка, потребно било да се постигне одреден исход во играта (на пример, да се постигне одреден број бодови или да се исполни одредено време), да се направи слика од екранот на играта и да се испрати сликата до компанијата по пошта. Слични практики постоеле меѓу другите големи издавачи на игри.

Некои видеоигри од раните 1990-ти мотивирале внимателно играње со прикажување на исходите на играчот од вкупниот број на располагање. Меѓу таквите игри се серијата класични потраги на Sierra Entertainment и потрагите *Indiana Jones & The Last Crusade: The Graphic Adventure*, *Indiana Jones and the Fate of Atlantis* (системот Indy Quotient points) од LucasArts. Забележително, системот Indy Quotient points ги задржал исходите од игра до игра, покажувајќи го целокупното познавање на играчот за играта.

Во средината на 2000-тите, системот за достигнувања претрпел големи промени — тој станал софтверски додаток што бележел одредени настани во играта. Штом во играта се случи дејство неопходно за да се добие достигнување, системот го бележел за профилот на играчот во системот. На екранот се појавува мал прозорец со порака што покажува кое достигнување е заработено. Овој систем за првпат бил воведен во 2005 г. со објавувањето на конзолата Xbox 360. Valve подоцна го вклучил својот сопствен систем за достигнувања во пакетот Steamworks, наменет за развивачите на игри што сакаат да се поврзат со системот за распределба Steam. Конечно, во летото 2008 г., заедно со ажурирањето на вградената програма 2.40, системот за трофеи се појавил на PlayStation 3. Во 2009 г., Ubisoft ја претставил услугата Uplay, која вклучува систем за достигнувања за игри. Пуштањето на Game Center на iPhone, iPad и iPod во 2010 г. вовел систем за достигнувања за игри на iOS. Со пуштањето на Google Play Games во 2013 г., системот за достигнувања бил воведен во игрите за андроид.

## Наводи

## Надворешни врски

* 22 од најтешките достигнувања во историјата на видеоигрите (англиски)

__СОСОДРЖИНА__
__ИНДЕКС__

Категорија:Начини на играње на видеоигри
Категорија:Терминологија за видеоигри
Никола Шишков

**Никола Ефремов Шишков** ( во   —  во ) — македонски револуционер, учесник во Илинденското востание, член на Македонската револуционерна организација и носител на Илинденска споменица.

## Животопис
Потекнувал од имотна трговска фамилија, која му овозможила да се стекне со солидно образование. Основно училиште завршил во Ваташа, а нижа гимназија во Кавадарци. Потоа се запишал во средото земјоделско училиште во Софија. Во 1900 година на неполни 17 години станал член на револуционерната организација, а за да ја докаже својата приврзаност и лојалност према организацијата, му било наложено да ликвидира еден турски шпион. 

Никола Шишков станал член на ваташката месна чета со која раководел Јованче Поп Антов. Во 1905 година заедно со Димитар Пинџуров и Лазо Сојтериев се придружуваат во Околиската чета на војводата Добри Даскалов. Учествувал во многу борби со својата чета, меѓу кои позначајни се борбата во Ресава на 13 јули 1905 година, борбата кај *Трника* близу Мрежичко во август истата година, борбата кај селото Грбавец, борбата со турската војска во август 1907 година во месноста *Омот*, близу селото Бохула и други.
[лево|мини|[Илинденска споменица доделена на преживеаните илинденци по повод 50 години од Илинденското востание.]]
Во една борба бил потешко ранет по што бил приморан подолго време да помине на лекување. Носител е на Илинденска споменица од 1 јули 1946 година. Никола Шишков починал во 1948 година.

## Поврзано

* Блажо Шишков

## Наводи

Категорија:Македонски револуционери
Категорија:Дејци на МРО
Блажо Шишков

**Блажо Шишков** ( во   —  во  близу Гевгелија) — македонски револуционер, учесник во НОВ на Македонија.

## Животопис
Завршил основно училиште во генерацијата со Страшо Пинџур, Димката Ангелов, Васо Хаџијорданов и други. Се занимавал со земјоделие. Во редовите на НОВ пристапил волетото 1944 година кога се вклучил во единиците на Втората македонска ударна бригада. Загинал во борбата со Германците при нападот на железничката станица во Јаворица, кај Гевгелија на 16 септември 1944 година.

## Поврзано

* Никола Шишков

## Наводи

Категорија:Учесници во НОБ
Орчуша

**Орчуша** ( или *Orqusha*; ) — село во областа Гора, денес во општината Драгаш на Призренскиот округ, јужно Косово. Населението брои 93 жители (2024), сочинето од Горанци.

## Географија и местоположба
Селото се наоѓа во областа Гора, на десната страна од реката Плава, високо на планината Коритник, на надморска височина од 950 м. Сместено е во непосредна близина на границата со Албанија, на која се наоѓа граничниот премин Оргоста-Орчуша.

## Историја
Селото Орчуша се споменува како селиште под името *ωрчюша̀* во грамота на царот Стефан Душан од 1348-1352 година, издадена од манастирот „Св. Архангели Михаил и Гаврил“ во Призрен.

По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Орчуша (*О̀рчуша*) било македонско село со 64 куќи.

Во извештај на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Орчуша (*Орчища*) било село со 80 куќи на Македонци-муслимани.

Ова село го носи истиот ојконим како мавровско-ростушкото село Орќуше во Македонија, но малку поинаква дијалектна варијанта.

## Население
Според германска карта издадена во 1941 година, а заснована на пописот на Кралството Југославија од 1931 година, селото имало 200 јужнословенски муслимани (Горанци).

Во табелата во продолжение е направен преглед на населението во сите пописни години:

## Културни и природни знаменитости
**Џамии**

* Џамија — главна селска џамија

## Поврзано
* Гора

## Наводи

Категорија:Гора
Категорија:Населени места во Косово
Категорија:Драгаш
Категорија:Горански населби во Косово
Блаже Џунов

**Блаже Џунов - Млаѓо** ( според друг извор на 14 април 1921  во  —  во ) — македонски револуционер, учесник во НОВ на Македонија, член на Народноослободителен младински сојуз на Македонија (НОМСМ).

## Животопис
лево|мини|Споменик на Блаже Џунов во Ваташа.
Потекнувал од многучлено земјоделско семејство. По завршување на основното образование во своето родно село, нижата гимназија во Кавадарци, своето гимназиско образование го оформил во Крагуевац. Непосредно пред Втората светска војна се запишал на Земјоделскиот факултет во Земун, а по отпочнувањето на војната се префрлил на истиот факултет во Софија. Под обвинение дека ширел револуционери идеи сред студентите бил исклучен од факултетот во 1942 година. Веднаш по враќањето во своето село се вклучил во редовите на револуционерното движење, а веднаш потоа се илегализирал. По масакрот во Ваташа наместо да се исплашат од крвавиот злочин (по убиството на младинците) уште петмина ваташани стапиле во редовите на одредот „Добри Даскалов” и тоа: Ката Видикова-Ружа, Блажо Чекоров-Ѓуро, Методи Џунов-Џико, Блаже Џунов-Млаѓо, Гичо Еленов и други. Учествувал во сите борбени акции на одредот. Во септември истата година се приклучил во баталјонот „Страшо Пинџур”, а од декември 1943 година станал борец во Втората македонска ударна бригада.
лево|мини|Спомен плоча на паднати борци од НОВ во периодот од 1941-1945, кај спомен костурницата во Кавадарци. На неа е испишано и името на Блаже Џунов.
На 22 декември 1943 година бил избран за делегат од Тиквешијата и учествувал на првиот конгрес на НОМСМ во Фуштани, Егејска Македонија, на кој е избран за член на Главниот одбор на младината на Македонија. На 28 април 1944 година во судир со германската војска на планината Бигла, бил тешко ранет и бил пренесен на грчка територија (Егејска Македонија) во една партизанска болница на лекување. Здобиените рани биле многу тешки и Блаже по некое време им подлегнал на повредите.

## Поврзано

* Масакр во Ваташа
* Методи Џунов
* Тодор Џунов
* Ристо Џунов
* Пане Џунов

## Наводи

Категорија:Учесници во НОБ
Категорија:Учесници во НОБ
Љубовна болест (манга)

мини|Првата корица на мангата, лево е Саки Хананои, десно е Хотару Хинасе|311x311пкс
***Љубовна болест*** (, , букв. *Чувство наречено љубов*) — јапонска манга напишана и илустрирана од Мегуми Морино. Започнала со серијализација во списанието *Dessert* на Kodansha во декември 2017 г. Од април 2024 г., издадени се 15 тома танкобон. Адаптација на аниме-серија произведена од East Fish Studio била прикажана од април до јуни 2024 г.

## Содржина
Приказната се сосредоточува на Хотару Хинасе, ученичка од прва година средно, која ужива во исполнет живот со блиски пријатели и поткрепувачко семејство, иако романсата сѐ уште го нема најдено своето место во нејзиниот живот. Сè се менува кога таа му пружа рака на Саки Хананои, допадливо момче неодамна со скршено срце по раскинувањето. Овој чин го поттикнува Саки да ѝ предложи пробна врска.

## Ликови

* **Хотару Хинасе —** прилично просечна девојка што никогаш не била заљубена и не ни мисли дека може да се заљуби. Арно ама, откако била малку трогната од упорноста на Хананои да излезат заедно, таа решава да даде шанса да се сретнат со надеж да стане некој што може да го доживее нештото наречено љубов.
* **Саки Хананои —** популарен средношколец и момче на Хотару Хинасе. Многумина го сметаат за „тип само за гледање, а не за допирање“, бидејќи често се однесува ладно и оддалечено од кој било, освен од Хотару.
* **Хибики Асами / Кјо**
* **Цукиха Шибамура / Шибаму**
* **Сохеи Јао**
* **Кеиго Курата**
* **Сатоми Сатомура**

## Наводи

## Надворешни врски

* 
* __СОСОДРЖИНА__
__ИНДЕКС__

Категорија:Манги
Категорија:Аниме-серии
Категорија:Аниме на Crunchyroll
Пане Џунов

**Пане Џунов** ( во   —  во ) — македонски партизан, учесник во Народноослободителната војска на Македонија. Едно од стреланите деца во Масакрот во Ваташа.

## Животопис
Потекнува од земјоделско занаетчиско семејство. По завршувањето на основното образование во своето родно село се запишал и завршил земјоделско училиште. Станал член на ваташката напредна младинска организација организација во 1941 година, а член на СКОЈ во 1943 година. Заедно со своите другари активно работи во собирање на *[[Црвена помош]]* и во спроведувањето на задачите на ваташката партиска организација. Активно работелво сместувањето и снабдувањето со храна на велешките партизани во текот на 1942/43 година.
лево|мини|Спомен плоча на паднати борци од НОВ во периодот од 1941-1945, кај спомен костурницата во Кавадарци. На неа е испишано и името на Пане Џунов.

## Масакрот на ваташките деца
мини|259x259пкс|Телата на младинците од Ваташа, после масакрот извршен од Бугарските фашистички сили.

Поради неговата активност во народноослободителното движење на 16 јуни во раните утрински часови е уапсен од страна на бугарскиот фашистички окупатор, а потоа стрелан во месноста „Моклиште”, со уште 11-мина младинци од Ваташа.
Податотека:Vataskite_deca.jpg|Дел од стреланите Ваташки младинци, во младешките денови
Податотека:Vataskite_mladinci.jpg|Дел од ѕверски убиените Ваташки младинци
Податотека:Vataskite_deca_igraat.jpg|Дел од стреланите Ваташки младинци, на игранка
Податотека:Lazar_Mojsov_-_Bulgarian_terror_in_Tikves_region.jpg|Бугарскиот терор извршен во Тиквешијата - опишан од Лазар Мојсов, објавен во весникот Нова Македонија бр.28 од 3 јануари, 1945 година (среда)
Податотека:Младинците_од_Ваташа.jpg|12-те ваташки деца стрелани на 16 јуни 1943 година.


## Поврзано

* Масакрот во Ваташа
* Бугарска офанзива во Тиквешијата
* Ристо Џунов
* Тодор Џунов
* Блаже Џунов
* Методи Џунов

## Наводи

Категорија:Учесници во НОБ
Категорија:Жртви на Бугарската окупација на Македонија во Втората светска војна
Категорија:Масакри врз Македонци
Категорија:Масакри во Македонија
Млике

**Млике** или **Млика** ( или *Mlika*; ) — село во областа Гора, денес во општината Драгаш на Призренскиот округ, јужно Косово. Населението брои 263 жители (2024), сочинето од Горанци.

## Географија и местоположба
Селото се наоѓа во областа Гора, во северозападните пазуви на Шар Планина, на надморска височина од 800 м.

## Историја
Во 1900 година, Васил К’нчов го забележал Млике како македонско-муслиманско село во областа Гора со 50 куќи.

По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. Млике (*Млѝка*) било македонско село со 60 куќи.

На етничката карта на Северозападна Македонија од 1929 г. Афанасиј Селишчев го забележал *Бегите (Беглере)* како македонско село на местото на Диканце или Млике.

## Население
Според германска карта издадена во 1941 година, а заснована на пописот на Кралството Југославија од 1931 година, селото имало 250 јужнословенски муслимани (Горанци).

Во табелата во продолжение е направен преглед на населението во сите пописни години:

## Културни и природни знаменитости
**Џамии**

* Ал-агова џамија — селска џамија, прогласена за споменик на културата

## Личности
**Родени во Млике**

* Рустем Ибиши — поранешен претседател на Граѓанската иницијатива за Гора (ГИГ)

## Поврзано
* Гора

## Наводи

Категорија:Гора
Категорија:Населени места во Косово
Категорија:Драгаш
Категорија:Горански населби во Косово
Крстец (Гора)

**Крстец** (; ) — село во областа Гора, денес во општината Драгаш на Призренскиот округ, јужно Косово. Населението брои 445 жители (2024) и селото е горанско.

## Географија и местоположба
Селото се наоѓа во областа Гора, на левата страна од реката Плава, во југоисточните пазуви на планината Коритник, на надморска височина од 1.150 м.

## Историја
Во 1900 година, Васил К’нчов го забележал Горни Крстец како македонско-муслиманско село во областа Гора. Заедно со соседното село Долни Крстец, тоа броело вкупно 120 куќи.

По Втората балканска војна селото ѝ е доделено на Албанија, заедно со уште осум горански села. Според Стефан Младенов во 1916 г. *Крстец* (*Кръ̀стец*) било македонско село со 120 куќи.

## Население
Според германска карта издадена во 1941 година, а заснована на пописот на Кралството Југославија од 1931 година, селото *Крстец* имало 350 јужнословенски муслимани (Горанци).

Во табелата во продолжение е направен преглед на населението во сите пописни години за Горни (Мали) Крстец:

Пописни години за Долни (Велики) Крстец:

Согласно важечките територијални организации за време на пописот од 2011 година, селата Горни и Долни Крстец се споени во едно село Крстец.

## Општествени установи
* Основно училиште

## Културни и природни знаменитости
**Џамии**
* Џамија — главна селска џамија

## Поврзано
* Гора
* Косовски Бошњаци
* Драгаш

## Наводи

Категорија:Гора
Категорија:Населени места во Косово
Категорија:Драгаш
Категорија:Горански населби во Косово
Обид за атентат врз Доналд Трамп

На 13 јули 2024 г., имало **обид за [[атентат]] врз [[Доналд Трамп]]**, тогаш поранешен претседател на САД и тековен претседателски кандидат, за време на собир во Батлер, Пенсилванија, како дел од предизборната кампања за Претседателските избори во САД во 2024 г. Куршумот за малку ја промашил главата на Трамп, драскајќи го горниот дел од десното уво за само неколку милиметри.

Стрелецот употребил пушка од типот АР-15 од покрив на зграда надвор од безбедносниот периметар на собирот, пукајќи од приближно 60 до 90 метри. И покрај тоа што успеал да пука повеќепати, стрелецот бил брзо убиен од член на Контранападната екипа на Тајната служба. Според Канцеларијата на окружното обвинителство на округот Батлер, еден демонстрант бил убиен од пукачот, а двајца други биле тешко ранети и хоспитализирани.

Злосторството се истражува како обид за убиство. Ова е првпат по пукањето на Реган во 1981 г., поранешен или сегашен претседател на САД да биде ранет во обид за убиство.

мини|Приказ на обидот за атентат врз Доналд Трамп

## Стрелба
Околу 18:11 часот по американско време, за време на неговиот предизборен собир, Доналд Трамп бил ранет од куршум. 20-годишникот Томас Метју Крукс испукал осум истрели од пушка од типот АР-15 само шест минути по говорот на Трамп. Крукс, кој не ја поминал безбедносната проверка, се качил на покрив на барака сместен на 200 до 400 стапки северно од Трамп. Веднаш по стрелбата, Крукс бил убиен од снајперист од Контранападната екипа на Тајната служба на САД.

Еден од куршумите го погодил Трамп во горното десно уво, предизвикувајќи му да се наведне. Агентите на Тајната служба брзо го заштитиле додека лежел на земја околу 25 секунди. Кога станал, на увото и лицето му се гледало крв. Трамп потоа ја кренал тупаницата кон толпата, која одговорила со ракоплескања и скандирања „С-А-Д!“ Веднаш бил придружуван до блиската болница. 

За време на стрелбата, биле погодени тројца учесници на собирот, што довело до еден смртен случај и две тешко повредени лица. Еден од повредените бил седнат на левата трибина на теренот. Американскиот претставник Рони Џексон подоцна пријавил дека неговиот внук бил ранет од куршум по вратот.

## Последици
Трамп бил однесен во Меморијалната болница Батлер за преглед, а подоцна ја напуштил болницата неколку часа после тоа. Неговата автоколона тргнала околу 21:30 часот по американско време кон Меѓународниот аеродром Питсбург. Трамп пристигнал на Меѓународниот аеродром Њуарк либерти во Њу Џерси рано наутро на 14 јули. И портпаролот на Тајната служба и самиот Трамп потврдиле дека е безбеден.

## Наводи

## Надворешни врски

* Trump's statement on Truth Social
* Four US presidents were assassinated; others were targeted, as were presidential candidates од Associated Press

__СОСОДРЖИНА__
__ИНДЕКС__
Категорија:Доналд Трамп
Категорија:Терористички напади во САД
Претседателски избори во САД (2024)

**Претседателските избори во САД во 2024 година** биле 60-тите последователни избори за претседател на Соединетите Американски Држави. Биле закажани за вторник, 5 ноември 2024 г. Тие избирале претседател и потпретседател со мандат од четири години. Џо Бајден (Демократската партија) првично се кандидирал за преизбирање, но на 21 јули 2024 г. се откажал за кандидат за претседател и ја поддржувал Камала Харис за нова кандидатка на демократите. Таа го избрала Тим Волц за нејзиниот кандидат за потпретседател на демократите. Поранешниот претседател Доналд Трамп (член на Републиканската партија) се кандидирапе за преизбирање за втор, непоследователен мандат. Тој го избрал Џејмс Венс за кандидат за потпретседател на републиканците. Своите кандидатури за номинација на двете најголеми партии се изјасниле и од голем број првични соперници. Датумот на стапување во должност на победникот на изборите, Доналд Трамп, е одреден да биде 20 јануари 2025 г. Независниот Роберт Ф. Кенеди Помладиот првично се кандидирал за претседател на САД, но на 21 август 2024 година ја откажал кандидатурата за претседател и го поддржал Трамп.

На 13 јули, Трамп бил повреден во обид за атентат на еден од неговите собири.

## Наводи

## Надворешни врски

* Кој се кандидира за претседател во 2024 година? (англиски)

__СОСОДРЖИНА__
__ИНДЕКС__
Категорија:Претседателски избори во САД
Категорија:Доналд Трамп
Склад

мини|Современ магацин со палети
**Склад**, **складиште** или **магацин** — просторија или зграда (комплекс) наменета за складирање на стоки и драгоцености. Ја врши должноста на натрупување резерви на материјални средства неопходни за обезбедување на промени во побарувачката и понудата на трговиштето, како и синхронизација на брзината на протокот на товарот.

Има производни, воени, сезонски и други видови складови. Според друг критериум, тие можат да се поделат на затворени, полузатворени и отворени.

## Историја

### Праисторија и древна историја
Пред современите магацини, древните општества складирале дополнителна храна во јами или дворски складишта како оние што се наоѓаат во Кносос. Колин Ренфру, археолог, претполагал дека складирањето на земјоделски вишок во минојските дворци од бронзеното време играло клучна улога во развојот на раната државна власт.

## Наводи

## Надворешни врски

* "Warehouse Analytics for Astute Logisticians" – Smart Conference 2011
* Online shopping drives demand for warehousing space August 2018

__СОСОДРЖИНА__
__ИНДЕКС__
Категорија:Архитектура
Категорија:Економија
Категорија:Војска
Категорија:Логистика
Категорија:Простории
Френологија

мини|285x285пкс|Френолошка карта (XIX век)
**Френологија** (од грчки *φρήν* — ум, сознание, и *λογος* — наука) — псевдонаука што се појавила кон крајот на XVIII век и стекнала популарност во XIX век. Се претпоставува дека особините на личноста, карактерот и умствените способности можат да се утврдат со проучување на обликот и големината на испакнатините и вдлабнатините на черепот. Приврзаниците на френологијата веруваат дека одредени области на мозокот одговараат на различни особини и способности на личноста, како што се добронамерност, разрушителност и религиозност. Тие тврдат дека со мерење на черепот и утврдување на овие области, може да се предвиди поведението и склоностите на поединецот.

Френолозите користат инструменти наречени френометри за да ја измерат површината на черепот и да ја одредат важноста на различни области. Тие веруваат дека одликите како што се моралот, интелигенцијата, па дури и престапноста можат да се проценат преку овие мерења.

## Наводи

## Надворешни врски

* "Phrenology", *North American Review*, 1833 p.&nbsp;59
* **'. Open Content Alliance eBook Collection, ''Manual of phrenology: being an analytical summary of the system of Doctor Gall, on the faculties of man and the functions of the brain : translated from the 4th French ed''
* **'. Open Content Alliance eBook Collection, Fowler, O. S. (Orson Squire) (1809–1887); Fowler, L. N. (Lorenzo Niles) (1811–1896)
* ''The History of Phrenology on the Web'' by John van Wyhe, PhD.

* ''Phrenology: an Overview'' includes The History of Phrenology by John van Wyhe, PhD.
* Examples of phrenological tools can be seen in ''The Museum of Questionable Medical Devices'' in Minneapolis, Minnesota
* Historical Anatomies on the Web: Joseph Vimont: *Traité de phrénologie humaine et comparée. (Paris, 1832–1835)*. Selected pages scanned from the original work. US National Library of Medicine.
* Jean-Claude Vimont: ''Phrénologie à Rouen, les moulages du musée Flaubert d'histoire de la médecine''
* ''Phrenology: History of a Classic Pseudoscience'' – by Steven Novella MD
* The Skeptic's Dictionary by Robert Todd Carroll

__СОСОДРЖИНА__
__ИНДЕКС__
Категорија:Физичка антропологија
Категорија:Криминологија
Категорија:Псевдонаука
Виљушкар

мини|Виљушкар
**Виљушкар** () — возило за кревање и пренос на товар задвижено од мотор со внатрешно согорување (МВС). Постои и рачен палетен виљушкар наречен „палетар“.

## Историја
Од средината на XIX век до почетокот на XX век, биле поставени темелите за современите виљушкари. Првично, за кревање товари се користеле рачно задвижени дигалки. Во 1906 г., Pennsylvania Railroad вовела платформски камиони на батерии за да го преместуваат багажот на нивната станица во Алтуна, Пенсилванија. За време на Првата светска војна, Ransomes, Sims & Jefferies од Ипсвич во Обединетото Кралство развила различни видови опрема за ракување со материјали.

## Наводи

## Надворешни врски

* Preventing Injuries and Deaths of Workers Who Operate or Work Near Forklifts, an alert from the National Institute for Occupational Safety and Health (NIOSH)
* Safety and Health Topic: Powered Industrial Trucks, from the Occupational Safety and Health Administration (OSHA)

__СОСОДРЖИНА__
__ИНДЕКС__

Категорија:Градежни возила
Категорија:Машини
Категорија:Моторни возила
Гепиди

**Гепидите** (, ) биле источногерманско племе кое живеело на територијата на денешна Романија, Унгарија и Србија, помеѓу реките Тиса, Сава и Карпатите. Се вели дека ја делеле религијата и јазикот на Готите и Вандалите.

За прв пат ги споменуваат римските извори во третиот век. Во четвртиот век, тие биле меѓу народите инкорпорирани во Хунската империја, во која сочинувале важен дел. По смртта на Атила, Гепидите под водство на нивниот водич Ардарик, предводеле сојуз на племиња кое биле дел од империјата, и ги победиле синовите на Атила и нивните сојузници на реката Недао во 454 година. Последователно, Гепидите и сојузниците формирале кралства во средното Подунавје, на границата на Римската империја. Гепидското кралство било едно од најважните и најдолготрајните од нив, со седиште во Сирмиум (Срем), а понекогаш се нарекува и Гепидија. Покривало голем дел од поранешната римска провинција Дакија, северно од Дунав, и во споредба со другите среднодунавски кралства останало релативно неповрзано со Рим.

Гепидите биле поразени од Ломбардите и Аварите еден век подоцна во 567 година, кога Константинопол не им дал никаква поддршка. Некои од Гепидите им се придружиле на Ломбардите во нивните походи во Италија, некои преминале на Римска територија, додека некои останале на територијата на поранешното кралство откако било освоено од страна на Аварите.

Некои археолошки наоѓалишта можат со сигурност да им се пришишат на Гепидите. По нивното населување во Панонската Низина, тие главно биле сконцентрирани околу реките Сомеш и Кереш, но не се мешале со другите народи.

## Наводи

Категорија:Готи
Главна група на елементи

мини|десно|250п|Групите 1, 2 и 13 до 18 ја сочинуваат главната група. Понекогаш се вбројуваат и групите 3 и 12, како и лантаноидите и актиноидите (двата зелени реда).

**Главна група на елементи** — хемиски елементи (наречени и **претставителни елементи**) елементи од групите 1 и 2 (s-блок) и групите 13 до 18 (p-блок) на периодниот систем. Елементите од s-блокот се одликуваат со една главна оксидациска состојба, а кај оние од p-блокот, кога имаат повеќе состојби, честопати состојбите се поделени во две единици. Најлесни елементи од главната група се хелиумот, литиумот, берилиумот, борот, јаглеродот, азотот, кислородот и флуорот, поредно распоредени во периодниот систем.

Елементите од главната група (со некои од полесните преодни метали) се најзастапените елементи Земјата, во Сончевиот Систем и воопшто во вселената. Елементите од групата 12 обично се сметаат за преодни метали; меѓутоа, цинкот (Zn), кадмиумот (Cd) и живата (Hg) делат извесни својства со двете групи, па затоа некои научници сметаат дека не треба да стојат во главната група.

Во некои прилики во главната група се вбројуваат дури и |елементите од групата 3 како и лантаноидите и актиноидите бидејќи се електропозитивни со само една главна оксидациска состојба како оние од групите 1 и 2. Положбата на актиноидите е подискутабилна, но најзастапените и најзастапените од нив, ториумот (Th) и ураниумот (U), се слични на оние од главната група бидејќи ториумот е електропозитивен елемент со само една главна оксидациска состојба (+4), а ураниумот има две, поделени на две оксидациски единици (+4 and +6).

Во постарата номенклатура, главната група ја сочинуваат групите IA и IIA, како и групите IIIB од 0 (IIIA до VIIIA според CAS). Групата 12 е наречена група IIB во обата система. Групата 3 е наречена група IIIA во постарата номенклатура (IIIB според CAS).

## Поврзано
* Застапеност на хемиските елементи во Земјината кора

## Наводи

## Литература
* Ralf Steudel, "Chemie der Nichtmetalle" (Chemistry of the nonmetals), 2nd Edition. Walter deGruyter, Berlin 1998. 

Категорија:Збирови на хемиски елементи
Список на општини во Вардарска Бановина по население (1931)

Ова е **список на општини во Вардарска Бановина по население**, заснован на пописот на население од истата година и фактичната состојба на тогашната поделба и тогашните општини во Кралството Југославија. Денес, територијата на Вардарска Бановина припаѓа на Македонија во најголем дел, и на Србија и Косово.

## Табела
Следува список на општини, почнувајќи од најбројната општина, па до најмалку бројната.

## Поврзано
* Список на градови во Вардарска Македонија по население (1913)
* Список на населени места во Вардарска Македонија по општина (1913-1915)
* Список на окрузи во Јужна Србија (покраина) по население (1921)
* Список на општини во Македонија по население (1948)
* Список на општини во Македонија по население (1961)
* Список на општини во Македонија по население (1971)
* Список на општини во Македонија по население (1981)
* Список на општини во Македонија по население (1994)
* Список на општини во Македонија по население (2002)
* Список на општини во Македонија по население (2021)
* Попис на населението во Југославија (1931)
* Општини во Македонија
* Административна поделба на Македонија
* Административни поделби на Југославија

## Наводи

## Надворешни врски
*Службена мрежна страница на Државниот завод за статистика на Македонија
*Службена мрежна страница на Министерството за локална самоуправа на Македонија

Категорија:Списоци на општини
Категорија:Списоци за Македонија
Категорија:Списоци за Југославија
Категорија:Списоци за Србија
Категорија:Списоци за Косово
Категорија:Македонија во 1931 година
Категорија:Југославија во 1931 година
Категорија:Србија во 1931 година
Категорија:Косово во 1931 година
Категорија:Попис на населението на Македонија
Категорија:Попис на населението на Југославија
Категорија:Попис на населението на Србија
Категорија:Попис на населението на Косово
Категорија:Општини во Македонија
Категорија:Општини во Југославија
Категорија:Општини во Србија
Категорија:Општини во Косово
Категорија:Македонија под српска власт
Категорија:Историја на Косово
Категорија:Вардарска Македонија
Сунишма Синг

**Сунишма Синг** е климатски активист од Фиџи. Таа била младинска претставничка од Фиџи за Конференцијата на Обединетите Нации за климатски промени во 2019 година.

## Ран живот и образование
Синг живее во Надрога. Студирала во Јужнотихискиот универзитет по геопросторни науки и географија. Дипломирала во април 2021 година.

## Активизам
Таа е дел од младинскиот совет на Фиџи, кој се состои од млади од 15 до 35 години кои соработуваат со Министерството за млади и спорт како координатори на социјалните медиуми. На настанот на Конференцијата на ОН во 2019 година, таа станала една од младинските претставници од Фиџи со Апениса Ваниќи, Стивен Симон, Шивани Каран и Ото Навуницаги.

## Наводи

Категорија:Климатски дејци
Категорија:Живи луѓе
АТП Њупорт 2024 – поединечно

**АТП Њупорт 2024 – поединечно** — тениски турнир во поединечна конкуренција од АТП серијата 250 кој се одиграл во Њупорт, Род Ајленд, САД како дел од тениската сезона 2024.

Турнирот се одиграл од 15 до 21 јули 2024 година.

Победник во ова последно издание на турнирот, бидејќи истиот ќе биде повлечен од календарот за 2025 година, бил Маркос Гирон кој во американското финале го победил сонародникот Алекс Микелсен со 6–7(4–7), 6–3, 7–5. Гирон спасил и меч топка во финалето при резултат 4-5 за Микелсен во третиот сет, за на крајот да ја освои неговата прва АТП титула во поединечна конкуренција во кариерата. Поразениот, Алекс Микелсен завршил како вицешампион на турнирот втора година по ред, откако во финалето на турнирот во 2023 година бил поразен од Адријан Манарино.
 
## Носиели
Првите четири носители биле слободни во првото коло.

# Адријан Манарино 
# **[[Маркос Гирон]]** **(победник)**
# Алекс Микелсен 
# Кристофер Јубанкс
# Брендон Накашима 
# Александар Вукиќ 
# Артур Риндеркнеш 
# Ринки Хиџиката

## Жреб

### Завршница на турнирот

### Горна половина на жребот

### Долна половина на жребот

## Наводи

## Надворешни врски
*Главен жреб

2024
Њупорт
АТП Њупорт 2024

**АТП Њупорт 2024** (познато и како **Отворено првенство на тениската куќа на славните**) бил тениски турнир на трева кој се одиграл од 15 до 21 јули 2024 година во Меѓународната тениска куќа на славните во Њупорт, Род Ајленд, САД. Турнирот бил дел од АТП серијата 250 во рамките на тениската сезона 2024. 

Ова било воедно и последно издание на овој турнир, бидејќи истиот е повлечен од АТП календарот за 2025 година.

Победници биле Маркос Гирон во поединечна конкуренција и Андре Герансон и Сем Вербек во двојки.

## Победници
### Поединечно

*  **[[Маркос Гирон]]** го победил  Алекс Микелсен, 6–7(4–7), 6–3, 7–5

### Двојки

*  **[[Андре Герансон]]** /  **[[Сем Вербек]]** ги победиле  Роберт Кеш /  Џејмс Трејси, 6–3, 6–4

## Наводи

## Надворешни врски
* 

2024
АТП Њупорт
АТП Њупорт
АТП Гштад 2024 – поединечно

**АТП Гштад 2024 – поединечно** - бил тениски турнир во поединечна конкуренција од АТП серијата 250 кој се одиграл во Гштад, Швајцарија, како дел од тениската сезона 2024.

Турниот се одиграл од 15 до 21 јули 2024 година.

Победник во ова издание на турнирот, бил Матео Беретини кој го победил Кантен Алис во финалето со 6–3, 6–1. Ова била неговата втора титула во Гштад (првата била во 2018) и деветта вкупно во кариерата на АТП турнирите. Од друга страна, Алис бил првиот квалификант кој стигнал до финалето на турнирот во Гштад после Јаник Ханфман во 2017 година. 

## Носиели
Првите четири носители биле слободни во првото коло.

# Стефанос Циципас 
# Иго Умбер 
# Феликс Оже-Алијасим 
# Томас Мартин Ечевери 
# Јан-Ленард Штруф 
# **[[Матео Беретини]] (победник)** 
# Фабио Фоњини
# Станислас Вавринка

## Жреб

### Завршница на турнирот

### Горна половина на жребот

### Долна половина на жребот

## Надворешни врски
* Главен жреб
* Квалификации

2024
Гштад
Утре наутро (серија)

**Утре Наутро** — македонска телевизиска серија во режија и сценарио на Јани Бојаџи. Серијата е снимана во 2024 година, во продукција на Телевизија Алфа. Серијата имала 5 епизоди и почнала емитување во 2026 година.

## Содржина
По бегството на нејзиниот сопруг, ЈОАНА е предмет на јавен линч додека нејзините деца БОРИС и ТИНА се жртви на малтретирање. Нејзината ромска домаќинка АЈТЕН, нејзиниот сопруг ЕШТРЕФ и нивната ќерка АИДА се жртви на етничка дискриминација.

## Улоги

## Наводи

## Поврзано
* Утре наутро - филм

## Надворешни врски
* 

Категорија:Македонски телевизиски серии
Категорија:Филмови на Јани Бојаџи
Категорија:Филмови со Младен Крстевски
Ирина Лакапина

**Ирина Лакапина** (родена **Марија**; , , починала ок. 966) била жена на бугарскиот цар Петар I. Таа била ќерка на Христофор Лакапин, син и совладетел на Роман I Лакапин, и неговата жена *Августа* Софија.

За да се покаже како достоен наследник на неговиот татко и дома и во очите на странските владетели, новиот бугарски цар Петар I покажал сила со инвазијата на Тракија во мај 927, но се покажал подготвен да преговара за потраен мир. Роман ја искористил приликата и предложил брачен сојуз помеѓу царските куќи на Византија и Бугарија за да се стави крај на војната од 913–927. Роман договорил политички брак помеѓу неговата внука Марија и бугарскиот монарх. За прв пат во византиската историја, византиска принцеза ќе се омажи за странски владетел; децении подоцна, зетот и совладетел на Роман, Константин VII го критикува Роман за оваа отстапка. Во октомври 927 Петар пристигнал во близина на Константинопол да се сретне со Роман и да го потпишат мировниот договор, венчавајќи се со Марија на 8 ноември. Да ја означи новата ера во бугарско-византиските односи, Марија го зела името Ирина („мир“).

Ирина и Петар имале повеќе деца, меѓу кои:
* Пленимир
* Борис II, кој станал цар на Бугарија во 969
* Роман

## Наводи

Категорија:Фамилија Лакапин
Категорија:Византиски принцези
Категорија:Византиски царици
Општина Домжале

**Општина Домжале** (  — општина во средна Словенија. Во 2020 г. населението броело 36.648 жители. Седиште на општината е градот Домжале.

## Географија
Општината лежи близу подножјето на Камничките Алпи и низ неа тече реката Камнишка Бистрица која извира од тие планини. Пределите се одликуваат со шумовити ридови и обработливи низини.

### Населени места
Општината ги опфаќа следниве населени места:

* Бишче
* Брдо
* Брезје кај Доб
* Брезовица кај Доб
* Вир
* Горичица кај Ихан
* Горјуша
* Депала Вас
* Доб
* Добовље
* Долење
* **[[Домжале]]**
* Драгомељ
* Жеје
* Желодник
* Жиче
* Заборшт
* Загорица кај Рова
* Залог под Света Тројица
* Згорње Јарше
* Ихан
* Јасен
* Кокошње
* Количево
* Коловец
* Кртина
* Лазе кај Домжале
* Мала Лока
* Ножице
* Подречје
* Прелог
* Пресерје кај Радомље
* Пшата
* Радомље
* Рача
* Рачни Врх
* Рова
* Родица
* Света Тројица
* Село кај Ихан
* Сподње Јарше
* Средње Јарше
* Студенец кај Кртина
* Турнше
* Хомец
* Худо
* Чешеник
* Шентпавел кај Домжале
* Шкоцјан
* Шкрјанчево

## Историја
Во месноста Бабја Јама кај селото Горјуша се пронајдени остатоци од живеалиште на ловец од леденото време, старо 15.000 години. Постојат и археолошки наоди од илирски и келтски населби од предримско време. Римските наоди датираат од времето на патот кој ги поврзувал Аквилеја, Емона (денешна Љубљана и Целеја (денешно Цеље). Подрачјето за првпат се споменува во документите во XII век. Месниот благородник Адам Равбар, поседник на замокот Крумперк, извојувал победа во Битката кај Сисак во 1593 г. поразувајќи ја османлиската војна. Стопанскиот развој се забрзал во XIX век со индустријализацијата на месниот занает сламарство.

## Наводи

## Надворешни врски
* 
* Портал на Општина Домжале 
* Општина Домжале на Геопедија


Домжале
Домжале
Категорија:Држави и територии настанати во 1994 година
Тениски турнир на трева Росмален

Тенискиот турнир „Росмален“ е годишен турнир што се игра на трева на терените во конгресниот центар Автотрон во Росмален, Холандија. Главните меѓународни тениски асоцијации како АТП, ВТА и ИТФ не го признаваат Росмален како место на кое се одржува турнирот, туку Хертогенбос.

Поради спонзорски причини, турнирот имал многу различни имиња во минатото; бил познат како: *Heineken Trophy* (1996–2001), *Ordina Open* (1995, 2002–2009), *Unicef Open* (2010–2012), *Topshelf Open* (2013–2015) и *Ricoh Open* (2016–2017), а од 2018 година официјалното име му е *Libéma Open*.

Во 2020 и 2021 година, турнирот не се одиграл поради пандемијата на КОВИД-19.

Турнирот се состои од два дела:
* АТП Росмален, турнир за мажи
* ВТА Росмален, турнир за жени

## Наводи

## Надворешни врски
* libema-open.nl

Категорија:Тениски турнири за мажи и жени
Општествена положба

мини|238x238пкс|Кога медицинско лице им покажува на студенти модел на човечка анатомија, оние со повисока општествена положба, како овој инструктор, добиваат поголемо внимание, имаат поголемо влијание и нивните изјави се сметаат за поточни од другите во групата.
**Општествена положба** или **социјален статус** —  положба или ранг на поединец или група во општеството. Тоа е одредено од различни чинители како што се богатство, образование, занимање и општествени врски. Луѓето со повисока општествена положба често уживаат повеќе привилегии и почит во нивните заедници, додека оние со пониска положба можат да се соочат со поголеми предизвици и дискриминација. Општествената положба може да биде под влијание на културни норми, економски услови и историски фактори и игра значајна улога во обликувањето на општествените заемодејства и можностите за поединци и групи.

## Поим
Концептот првпат бил употребен во општествена смисла од англискиот историчар и адвокат Хенри Мејн.

Општествената положба се однесува на положбата на поединецот во хиерархиски распореден општествен систем, одредувајќи го нивното објективно место и можното влијание во општеството. Таа ги опфаќа различните улоги и одговорности на една личност, што влијае на нивниот пристап до привилегии и можности во рамките на распределбата на власта и материјалното богатство.

## Наводи

## Надворешни врски

__СОСОДРЖИНА__
__ИНДЕКС__

Категорија:Антропологија
Категорија:Психологија
Категорија:Социологија
Пероксид

мини|десно|324x324п|Видови пероксиди, од горе надолу: пероксиден јон, органски пероксид, органски хидропероксид, пероксидна киселина. Пероксидната група е означена со '''сино'''. R, R<sup>1</sup> и R<sup>2</sup> ги означуваат јаглеводородните делови.
**Пероксиди** — група соединенија со градбата , каде буквите R претставуваат радикал (дел од целосна молекула), а буквите O се поединечни кислородни атоми. Кислородните атоми се сврзани меѓусебно и со соседни елементи преку единечни ковалентни врски, означени со испрекинати или полни линии. Групата  во пероксидот често се нарекува **пероксидна група**, иако постојат извесни номенклатурни несогласувања. Овој спој се смета за заеднички повеќеатомски јон и постои во многу молекули.

## Општа градба

Карактеристичната градба на пероксидот е кислородно-кислородна единечна ковалентна врска, која меѓусебно ги поврзува двата главни атоми. Во случај молекулата да нема хемиски заменители, пероксидната група ќе има нето полнеж [-2]. Секој кислороден атом има полнеж -1 бидејќи пет негови валентни електрони остануваат во надворешната орбитална обвивка, а еден е зафатен во ковалентната врска. Поради природата на ковалентната врска, од овој распоред следува дека секој атоом има еквивалент на 7 валентни електрони, редуцирајќи ги кислородите и давајќи им негативен полнеж. На овој полнеж влијааат другите додадени елементи, така што својствата и градбата се менува зависно од додадената група или групи.

## Чести облици
Најчест пероксид е водород пероксидот (), разговорно наречен само „пероксид“. Се продава како раствор во вода во различни концентрации. Познати се и многу органски пероксиди.

Покрај водород пероксидот, други најважни класи на пероксиди се следниве:

* пероксидни киселини — пероксидни деривати на многу чести киселини; примери се пероксимоносулфурната и пероцетна киселина, како и нивните соли; еден пример е калиум пероксидисулфатот.
* пероксиди од главната група — соединенија со спојот  (E = елемент од главната група).

* метални пероксиди — примери се бариум пероксидот (), натриум пероксидот () и цинк пероксидот ().
* органски пероксиди — соединенија со спојот  or . Еден пример е ''терт''-бутилхипероксидот.

## Номенклатура
Спојот помеѓу кислородните молекули е наречен **пероксидна група** (понекогаш **пероксо-група,** **пероксилна група, перокси-спој**). Номенклатурата на пероксидната група може да се разликува, и претстаува исклучок од правилата за именување на повеќеатомски јони. Ова се должи на тоа што групата се сметала за едноатомска кога е откриена. Поимот го вовел шкотскиот хемичар Томас Томсон во 1804&nbsp;г. за соединение здружено со што повеќе кислород,****** или пак оксидот со најголемо количество на кислород.

## Наводи
Палеомонастиро

**Палеомонастиро** (, во прев. *Стар Манастир*) — поранешно село во Гребенско, Егејска Македонија, на територијата на денешната општина Гребен на Гребенскиот округ, Грција.

## Географија
Селото се наоѓало во денешниот атар на селото Балтино, во пределите на планината Пинд и блиску до границата со Тесалија.

## Историја
Палеомонастиро била колибарска сточарска населба сместена крај стар манастир, по кој е наречена. Во 1920 г. е забележано со 7 жители. Малку подоцна се распаднала, и не се спомнува во понатамошните пописи.

## Наводи

Категорија:Историски села во Гребен
Ило Стојанов

**Ило Ганчев Стојанов** ( во   —  во  близу Прилеп) — македонски револуционер, учесник во НОВ на Македонија.

## Животопис
Бил оженет и се занимавал со земјоделство. Во редовите на народноослободителното движење се вклучил во почетокот на јули 1944 година во Втората македонска бригада, а потоа во Десетата македонска народноослободителна бригада. Загинал како припадник на доброволните ударни групи во борбите со Германците кај селото Присад, Прилепско, на 7 септември 1944 година.

## Наводи

Категорија:Учесници во НОБ
Никола Ѓелев

**Никола Тодор Ѓелев** ( во   —  во ) — симпатизер на НОВ на Македонија.

## Животопис
Бил роден во Галиште, а покасно се преселил во Дреново каде бил вработен како курир во Општината. Никола бил симпатизер на народноослободителното движење. Во периодот од 1942-1943 година бил мобилизиран во бугарската војска, каде и го загубил својот живот.

## Наводи

Категорија:Учесници во НОБ
Јован Димитров

**Јован Пано Димитров** ( во   —  во ) — македонски револуционер, учесник во НОВ на Македонија.

## Животопис
Бил земјоделец и симпатизер на народноослободителното движење. Во почетокот на јули 1944 година им се приклучил на партизаните во Втората македонска бригада. Учествувал во завршните борби за ослободување на Југославија со борците на Петнаесеттиот македонски корпус во 48 дивизија. Загинал кај Нова Пазова во борбите со Германците на 12 април 1945 година како командант на батаљон.

## Наводи

Категорија:Учесници во НОБ
Јана Кузманова

**Јана Кузманова** (  во   —  во  ) — жртва на бомбардирањето од страна на Германија врз Дреново, за време на Втората светска војна.

## Животопис
Била домаќинка, мажена. Загинала од топовска граната додека работела во својот двор. Настанот се случил кога Германците го бомбардирале селото Дреново и борбите што се воделе во реонот на Дреновската Клисура, во почетокот на септември 1944 година.

## Наводи

Категорија:Учесници во НОБ
Трипун Марков

**Трипун Стојан Марков** ( во   —  во ) — македонски револуционер, учесник во НОВ на Македонија.

## Животопис
Бил роден во село Грбовец, а покасно се преселил во селото Дреново. Бил оженет и се занимавал со земјоделие и сточарство. Бил соработник на народноослободителното движење од 1943 година. Како активен соработник со партизанскиот одред „Добри Даскалов”, бил уапсен од страна на бугарските војници и бил стрелан заедно со неговиот брат Ристо Марков, во месноста „Руен”, близу Шешково на 16 јуни 1943 година.

## Поврзано

* Ристо Марков

## Наводи

Категорија:Учесници во НОБ
Категорија:Жртви на Бугарската окупација на Македонија во Втората светска војна
Анчо Митков

**Анчо Јован Митков** ( во   —  во  близу Кавадарци) — македонски револуционер, учесник во НОВ на Македонија.

## Животопис
Бил роден во селото Мрежичко, а живеел во селото Дреново. Бил оженет и се занимавал со земјоделие. Како борец на народноослободителната војска стапил на 6 јули 1944 година во редовите на Втората македонска бригада. Загинал во борба со бугарската војска за време нападот кај селото Крњево на 5 септември 1944 година.

## Наводи

Категорија:Учесници во НОБ
Категорија:Жртви на Бугарската окупација на Македонија во Втората светска војна
Меѓник

[мини|249x249пкс|Граничник помеѓу [Канада (лево) и САД (десно)]]
**Меѓник**, **межник** или **граничник** — физички знак што ги означува пределите или границите на одредена област на земја или вода. Се поставува за да се определи каде завршува еден имот или јурисдикција, а започнува друг. Овие меѓници можат да имаат различни облици, како што се камења, столбови, бандери, дрвја, па дури и природни знаменитости како реки или планини. Нивната главна цел е да воспостават и одржуваат јасни разлики помеѓу различните територии, помагајќи да се спречат спорови околу сопственоста на земјиштето или јурисдикционите граници. Меѓниците се користеле низ историјата од различни култури и општества за да се разграничат и да се заштитат нивните соодветни територии.

Камен што одвојува една нива, ливада од друга се нарекува **синорник**.

## Изградба
Меѓниците традиционално често биле направени од камен; арно ама, многу од нив подоцна биле направени со користење на бетон или разни мешавини на материјали. Овие меѓници обично се поставуваат на значајни или многу видливи места, често со натписи како што е кратенката на носителот на границата и често датата.

## Наводи

## Надворешни врски

__СОСОДРЖИНА__
__ИНДЕКС__
Категорија:Географија
Категорија:Граници
Добре Паризов

**Добре Паризов** ( во   —  во ) — македонски револуционер, учесник во НОВ на Македонија.

## Животопис
Бил роден во Грбовец, а покасно преселен во Дреново. Бил оженет и се занимавал со земјоделие и сточарство. Член на КПМ од 1943 година. Соработувал со борците од партизанскиот одред „Добри Даскалов”. Во 1944 година станал член на месниот Народноослободителен одбор и негов претседател. Несреќно загинал на 23 септември 1944 година.

## Поврзано

* Славе Паризов

## Наводи

Категорија:Учесници во НОБ
Павле Ристов

**Павле Неде Ристов** ( во   —  ) — македонски револуционер, учесник во НОВ на Македонија.

## Животопис
Бил роден во селото Куманичево, а покасно се преселил во Дреново, каде се занимавал со земјоделие. Во НОВ на Македонија стапил на 6 јули 1944 година како борец на Втората македонска ударна бригада. Од крајот на август бил дел од Деветтата македонска бригада. Учествувал во борбите во Егејска Македонија и во Тиквешко. Се разболел од тифус и починал летото во 1945 година.

## Наводи

Категорија:Учесници во НОБ